Априлски рат 1941. године прекинуо је његове студије. Након окупације Краљевине Југославије вратио се у родно место, где је активно учествовао у организовању оружаног устанка. Био је учесник Тринаестојулског устанка у Црној Гори, а у јесен 1941. године је у саставу Комског батаљона учествовао у нападу на Пљевља. Када је 21. децембра 1941. године у Рудом формирана Прва пролетерска ударна бригада био је борац Треће чете њеног Првог црногорског батаљона. Током Народноослободилачког рата налазио се на разним одговорним дужностима.